Diari Oficial de la Generalitat Valenciana


Sumari del DOGV 4335, del 13-09-2002 (2002/9580)

ORDE de 4 de setembre de 2002, de la Conselleria d'Economia, Hisenda i Ocupació, per la qual s'acorda l'afectació al domini públic de la Generalitat Valenciana, per a ser destinat a centre d'especialitats, el dret de propietat que es té sobre l'immoble de 7.800 metres quadrats de superfície situat a la partida de les Foietes de Benidorm (Alacant).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4335

Data del DOGV
:   13-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9580


Data del document
:   04-09-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Benidorm
    * propietat immobiliària
    * cultura regional

ORDE de 4 de setembre de 2002, de la Conselleria d'Economia, Hisenda i Ocupació, per la qual s'acorda l'afectació al domini públic de la Generalitat Valenciana, per a ser destinat a centre d'especialitats, el dret de propietat que es té sobre l'immoble de 7.800 metres quadrats de superfície situat a la partida de les Foietes de Benidorm (Alacant). [2002/A9580]
  
Mitjançant escriptura pública d'acceptació de cessió atorgada pel notari de València, Miguel Vicente Almazán Pérez de Petinto, el dia 24 de juliol de 2002, la Generalitat Valenciana va adquirir el dret de propietat sobre l'immoble de 7.800 metres quadrats de superfície situat a la partida de les Foietes de Benidorm, que consta en l'Inventari General de Béns i Drets de la Generalitat Valenciana amb el codi A02/03/031/0017 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Sanitat ha sol·licitat l'afectació de l'immoble assenyalat, per a ser destinat a centre d'especialitats.
  
En virtut de tot això, i d'acord amb el que disposen els articles 61 i 63 del text legal mencionat,
  
ORDENE
  
Primer
  
Afectar al domini públic de la Generalitat Valenciana, per a ser usat com a centre d'especialitats, el dret de propietat que es té sobre l'immoble situat a la partida de les Foietes de Benidorm (Alacant) de 7.800 metres quadrats de superfície, que consta en l'Inventari General de Béns i Drets de la Generalitat Valenciana amb el codi A02/03/031/0017 i confronta: nord, urbanització Barceló; sud, parcel·la de la mateixa procedència; est, resta de finca destinada a carrer en projecte; i oest, urbanització Barceló.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Sanitat l'exercici de les competències demanials sobre este, inclosa l'administració i conservació.
  
Tercer
  
Que la Conselleria de Sanitat designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 4 de setembre de 2002
  
El conseller d'Economia, Hisenda i Ocupació,